**ΦΥΛΛΟ ΕΡΓΑΣΙΑΣ Α 23-53**

**ΔΟΜΗ**

Ενότητα 1: 23-33, η αντίδραση των Αχαιών και η αρνητική στάση του Αγαμέμνονα

Ενότητα 2: 34-43, η απομάκρυνση του Χρύση και η προσευχή του προς τον Απόλλωνα

Ενότητα 3: 44-53, η ανταπόκριση του Απόλλωνα

**ΑΝΑΛΥΣΗ**

**Στ 23-24**: οι Αχαιοί δείχνουν ότι συμφωνούν και φωνάζουν να δείξουν σεβασμό στον ιερέα και να δεχτούν το αίτημά του.

**Στ. 25-26**: ο Αγαμέμνονας έχει την αντίθετη άποψη και ο ποιητής μας λέει ότι διώχνει «κακά» τον ιερέα και του λέει βαριά λόγια.

**Στ. 27-32**: η απάντηση αρχίζει με μια απειλή (27-28), συνεχίζει με μια ασεβή αναφορά στην ιδιότητα του Χρύση ως ιερέα (29) και δηλώνει ξεκάθαρα με σκληρότητα ότι ……………………….. (στ. 30), ενώ δίνει μια παραστατική εικόνα της μελλοντικής ζωής της κοπέλας (30-32) που αποτελεί φοβερό χτύπημα για τον πατέρα της. Συγκεκριμένα λέει ότι …………………………………. ………………………………………………………………………………………………………………………………………………. Από αυτή την απάντηση του Αγαμέμνονα μπορούμε να αντλήσουμε κάποια γνωρίσματα του χαρακτήρα του, δηλ. να τον ηθογραφήσουμε.

|  |  |
| --- | --- |
| ΗΘΟΓΡΑΦΗΣΗ ΑΓΑΜΕΜΝΟΝΑ | ΔΙΚΑΙΟΛΟΓΗΣΗ |

**Στ.34-37**: ο ιερέας φοβισμένος από την αγριότητα του Αγαμέμνονα και συντετριμμένος για την τύχη της κόρης του απομακρύνεται σιωπηλός βαδίζοντας στο θορυβώδες ακρογιάλι (αντίθεση) και απευθύνει προσευχή στον θεό του.

**Στ. 38-43**: η προσευχή αρχίζει με την προσφώνηση στον θεό η οποία είναι ιδιαίτερα εκτεταμένη στη συγκεκριμένη περίπτωση, αφού ο Χρύσης αναφέρει και ιδιότητες του Απόλλωνα και μέρη στα οποία είναι προστάτης (38-39). Στη συνέχεια υπενθυμίζει τις προσφορές του στον θεό ( 40-42) με σκοπό να …………………………………………………………………….. και τέλος (42-43) φτάνει στη διατύπωση του αιτήματός του που είναι να πληρώσουν οι Αχαιοί (Δαναοί) τα δάκρυα που χύνει για την κόρη του. Στο περιεχόμενο της προσευχής αυτής μπορούμε να εντοπίσουμε κάποια ιδεολογικά πολιτιστικά στοιχεία.

|  |
| --- |
| Ιδεολογικά πολιτιστικά στοιχεία (στ. 38-43) |

**Στ. 44-53**: ο Φοίβος (Απόλλωνας) ακούει την προσευχή και κατεβαίνει οργισμένος και πάνοπλος στη γη (45-46) ενώ ο ποιητής μας δείχνει την ψυχολογική του κατάσταση και τα συναισθήματά του με μια σειρά σχημάτων λόγου.

|  |  |
| --- | --- |
| ΣΧΗΜΑΤΑ ΛΟΓΟΥ (45-48) | ΛΕΙΤΟΥΡΓΙΚΟΣ ΡΟΛΟΣ |

Ο Φοίβος φτάνει στα πλοία των Αχαιών και στέλνει με τρομακτικό ήχο (ακουστική εικόνα) το πρώτο βέλος εναντίον τους. Χτυπάει τα ζώα και μετά τους ανθρώπους όπως συμβαίνει στην πραγματικότητα με τους λοιμούς ( μεταδοτικές ασθένειες). Ο τεράστιος αριθμός των νεκρών αποδίδεται με μια οπτική εικόνα στον στ.53, δηλ. με τις νεκρικές πυρές. Ωστόσο αυτές αποτελούν **αναχρονισμό**, αφου στην μυκηναϊκή εποχή οι νεκροί θάβονταν και δεν καίγονταν.

Ο Φοίβος εμφανίζεται εδώ με την κανονική του μορφή, πράγμα που ονομάζεται επιφάνεια του θεού και μάλιστα ως τιμωρός και εκδικητής έξαλλος από οργή. Αυτά αποτελούν στοιχεία ανθρώπινα τα οποία οι ομηρικοί άνθρωποι απέδιδαν και στους θεούς τους. Το φαινόμενο αυτό, δηλ. η απόδοση ανθρώπινων χαρακτηριστικών στους θεούς, ονομάζεται **ανθρωπομορφισμός** και αποτελεί ιδεολογικό πολιτιστικό στοιχείο.